cyanic-selkie/wikianc huggingface dataset:
ארון מוקואנה
קריירה מקצוענית
קבוצת נעוריו הראשונה הייתה ג'ומו קוסמוס מדרום אפריקה. בשנת 1998 עבר לקבוצת הנוער של באייר לברקוזן וכעבור שנה לקבוצת אייאקס אמסטרדם שראתה בו נכס עתידי. לאחר שנתיים בבוגרים של אייאקס, בהן זכה לשבע הופעות בלבד במדי הקבוצה, הושאל בשנת 2001 לקבוצת ג'רמינל בירסחוט מהליגה הבלגית. כעבור שנתיים במועדון עמד מאזנו האישי על 48 הופעות ושני שערים. בשנת 2003 הועבר מוקואנה לראסינג גנק בה השתתף רק ב-31 משחקים בשתי עונות. בשנת 2005 עבר לשחק בבלקברן מהליגה האנגלית, בשורותיה שיחק 101 משחקים במשך ארבע שנים. ביומו האחרון בקבוצה, הודיע על חתימתו על חוזה לשלוש שנים במועדון הכדורגל פורטסמות', בו הוא שיחק עד שנת 2012, ובמדיו כבש את שערו הראשון בליגה האנגלית.
קריירה בנבחרת הלאומית
מוקואנה הוא שיאן ההופעות בנבחרת דרום אפריקה, עם 107 הופעות.
אבודים
אֲבוּדִים (באנגלית: Lost) היא סדרת טלוויזיה אמריקאית מסוגות הדרמה המשכית, מתח ומסתורין הכוללת אלמנטים של מדע בדיוני ופנטזיה, ועוקבת אחר סיפורם של ניצולי התרסקות מטוס שנקלעו לאי טרופי מסתורי באוקיינוס השקט. סדרת הטלוויזיה הופקה על ידי אולפני ABC ו-Bad Robot Productions, עלתה לשידור בספטמבר 2004 ונפרסה על פני שש עונות ו-121 פרקים עד למאי 2010. צילומי הסדרה נערכו בהוואי. בשל צוות השחקנים והכותבים הגדול וכן עלויות ההפקה הגבוהות, נחשבת הסדרה לאחת מהפקות הטלוויזיה היקרות, לפחות נכון למועד שידורה. הסדרה הופקה ונכתבה על ידי ג'יי ג'יי אברהמס, ג'פרי ליבר, דיימון לינדלוף וקרלטון קיוז, אשר נעזרו בכל פרק בשורה ארוכה של במאים ותסריטאים. בישראל שודרה הסדרה תחילה בערוץ אקסטרה הוט ומאוחר יותר בערוץ HOT3. העונה הראשונה שודרה גם בערוץ 10.
במרכז העלילה עומדים ניצולי ההתרסקות אשר מנסים להתגבר על קשיים ואתגרים שונים על מנת לשרוד במציאות חייהם החדשה. עד מהרה הם מגלים כי האי בו הם שוכנים איננו רגיל ושהוא כולל שפע של מרכיבים מסתוריים לרבות אוכלוסייה ילידית מקומית. לצד קטעי העלילה מציר הזמן העיקרי של הניצולים באי, משולבים גם קטעי פלשבק מחייהם טרם ההתרסקות. החל משלהי העונה השלישית משולבים לצד קטעי הפלשבק גם קטעי פלשפורוורד מחיי הניצולים לאחר יציאתם מהאי, ובהמשך ציר הזמן העיקרי חווה מסע בזמן לשלבים מוקדמים בתולדות האי. בחלקים מאוחרים של הסדרה זוכים להתמקדות גם דמויות שאינם מניצולי ההתרסקות, לרבות אנשים שחיו על האי טרם התרסקות המטוס.
אבודים נחשבת לסדרת טלוויזיה רוויית רמזים, משמעויות נסתרות, תעלומות, מיתולוגיה, מאבקי כוח ומורכבות, ולאורך השנים היא ריכזה סביבה קהילת מעריצים יוצאת דופן בהיקפה אשר התבטאה באינספור אתרי מעריצים ופרשנויות.
הצלחתה של אבודים נחשבה לחסרת תקדים, ושלוש העונות הראשונות שלה זכו בארצות הברית לשיעורי צפייה ממוצעים של כ-15 מיליון צופים לפרק. בעונות הבאות אמנם נרשמה ירידה בשיעורי הרייטינג של הסדרה, אך בדרך כלל הפרקים לא ירדו מהיקפי צפייה של 9 מיליון צופים. אבודים זכתה לשבחים רבים ולשפע של פרסים, לרבות פרסי אמי וגלובוס הזהב, ובאופן עקבי מבקרים מציינים את הסדרה כאחת מסדרות הדרמה הגדולות ביותר בכל הזמנים. לצד שני משחקי מציאות חלופית, הסדרה זכתה גם לעיבוד למשחק מחשב.
עונה 1
ניצולי התרסקות המטוס של טיסת אושיאניק 815 מסידני שבאוסטרליה ללוס אנג'לס שבארצות הברית מוצאים את עצמם על אי טרופי בלב האוקיינוס השקט. מהר מאוד הם מגלים שקיימות באי סכנות שאיתן עליהם להתמודד, וככל שהעונה מתקדמת נחשפים גורמים מסתוריים נוספים: עשן שחור שמשוטט בג'ונגל, צוהר מעשה ידי אדם שמסרב להיפתח ובני אדם נוספים שחיים באי, בהם "האחרים", קבוצה עוינת שקיומה נרמז.
עונה 2
עונה זו מתחילה בגילוי תוכנו של הצוהר שאותו פתחו הניצולים בסוף העונה הראשונה, ומה שהם מגלים שם ממשיך להעסיק אותם לאורך כל העונה. חשיפת תוכן הצוהר מגלה לנו את "יוזמת דארמה", פרויקט מסתורי שביצעה מחקרים מדעיים על האי שעשוי להיות המפתח להבנת התופעות המסתוריות המתרחשות באי.
בעונה זו מיקוד העלילה משתנה, ופונה לקבוצת ניצולים אחרת מטיסה 815, אלו ששרדו מזנב המטוס, והשתלבותם עם המחנה הראשי. בעונה זו מידע נוסף מתגלה אודות "האחרים".
עונה 3
העונה השלישית חושפת את סיפורם של "האחרים", קבוצת האנשים המסתורית שחיה על האי עוד לפני הניצולים והופיעה פעמים בודדות בשתי העונות הראשונות. העונה עוסקת בהיתקלויות החוזרות ונשנות בין "האחרים" לניצולים, בחזיונות שמנבאים את העתיד הפוקדים אדם בשם דזמונד ובמשולש האהבה של ג'ק, קייט וסויר.
העונה מתמקדת ב"אחרים" ומגלה את סיפורם וסודותיהם, את מאבקם נגד הניצולים ומטרתם האמיתית בו ואת אמונתם במנהיגם המסתורי, שניחן בכוחות שונים ושמו ג'ייקוב. בסיום העונה מתגלה כי האחרים אשר גרים על האי הם אינם "הרעים" אלא "הטובים", ומטרתם היא להגן על האי, אולם הניצולים מבינים זאת רק לאחר שהרגו את מרבית האחרים בקרב הגנת המחנה על ידי ג'ין, סעיד, ברנרד, ג'ולייט, סויר והארלי.
עונה 4
העונה הייתה אמורה לכלול בהתחלה כ-16 פרקים, אך שביתת התסריטאים שהתרחשה בארצות הברית בין החודשים נובמבר 2007 לפברואר 2008, גרמה לקיצוץ מספר הפרקים ל-14.
עלילת העונה ממשיכה את סוף אירועי העונה השלישית כאשר קבוצת אנשים מגלה את מיקומו של האי לאחר שיצרה קשר עם ניצולי טיסת אושיאניק. הניצולים מחכים להצלה הבאה וקרבה, אולם ייתכן שהאינטרסים של אותם אנשים עמם יצרו קשר, שונים מכפי שחשבו.
פורמט הפרק בסדרה משתנה: החל מעונה זו התמקדות הפרק באחת מהדמויות עשויה להתבטא גם בהצצות אל עתידה בפלשפורוורד ולא רק אל עברה בפלשבק, כמו בשלוש העונות הראשונות. חלק מהפרקים מכילים פלשבקים, בעוד חלק מכילים פלשפורוורדים המגלים שחלק מניצולי הטיסה הצליחו לעזוב את האי, בעוד חלק נשארו מאחור. בעונה זו העלילה מתמקדת סביב הקשר בין אנשי האי לאנשי הספינה של וידמור העוגנת מול האי. לבסוף שישיית ניצולים מצליחה לצאת מהאי.
עונה 5
עלילת העונה החמישית מתמקדת בקבוצת האנשים שנשארו על האי ובקבוצת האנשים שיצאו ממנו, כאשר חלק מאלו שנשארו על האי חוזרים בזמן 30 שנה אל שנת 1974 ומצטרפים ליוזמת דארמה.
ששת הניצולים שהצליחו לצאת מהאי, המכונים בתקשורת "שישיית אושיאניק", מנסים לשקם את חייהם ולחזור לשגרה, אולם כל אחד מהם, מסיבותיו שלו, לא מצליח בכך. הם מתאגדים וחוזרים לאי בטיסה, על ידי התרסקות מתוכננת של טיסה 316 של חברת אג'ירה. עם הגיעם לאי מתברר שחלקם חזרו בזמן והגיעו לאי הממוקם כעת בסוף שנות ה-70, וחלקם נשארו בשנת 2007. אלה שהגיעו לשנות ה-70 מצטרפים כמגויסים חדשים ליוזמת דארמה וחוברים אל הניצולים ששהו שם כבר שלוש שנים. לקראת תום העונה מסתבר להם כי ייתכן שיוכלו לשנות את גורלם של כל נוסעי טיסת אושיאניק שמתו או שנשארו בחיים. זאת, אם יוכלו למנוע פיצוץ שגרם לשחרור מטען גדול של אנרגיה אלקטרומגנטית שלאחר 30 שנה תגרום בעקיפין להתרסקות המטוס. לכאורה נראה כי הניסיון הצליח אבל לא יודעים בבירור.
עונה 6
לעונה שני צירי עלילה נפרדים המוצגים במקביל. בראשון, נחשפות הדמויות כאשר הטיסה לא מתרסקת אך עדיין הן מתלכדות סביב הטיסה המקורית. במהלך העונה כל הניצולים נפגשים בדרכים מסוימות ובחלוף הזמן הם נזכרים בעלילותיהם באי.
דזמונד מקבץ את שאר הדמויות וגורם להן לחוות מחדש את חייהן על האי. בסוף העונה מתגלה כי היה מדובר במעין לימבו, שבו כל הדמויות נפגשו לאחר שמתו, כל אחת בזמנה שלה, כדי להמשיך יחד לעולם הבא.
במקביל, עלילת השורדים על האי נגללת אל שיאה. ג'ייקוב בוחר בג'ק להחליפו כדי לשמור על העולם מפני הרוע שמייצגת מפלצת העשן, היא האיש בשחור. ג'ק מביס את האיש בשחור תוך שהוא מקריב את חייו שלו. קייט, סויר וקלייר מצליחים לעזוב את האי עם פרנק, מיילס וריצ'רד. הארלי מתמנה למחליפו של ג'ייקוב ונשאר על האי בעוד שבן מתמנה למחליפו של ריצ'רד בן האלמוות, "סגנו" של הארלי.
דמויות
הסדרה מכילה צוות שחקנים הכולל 14 עד 16 שחקנים ראשיים ועוד מספר גדול של שחקני משנה, מספר לא שגרתי ביחס לסדרת טלוויזיה רגילה. עם זאת, לא כל הדמויות זוכות לחשיפה בפרק אחד.
העונה הפותחת של הסדרה מציגה 14 דמויות ראשיות מתוך 48 ניצולי הטיסה שהתרסקה על האי. מת'יו פוקס מגלם את ג'ק שפרד, מנתח מוטרד ומנהיג הניצולים. טרי אוקווין מגלם את דמותו המסתורית של ג'ון לוק. ג'וש הולווי מגלם נוכל בשם ג'יימס "סויר" פורד. אוונג'לין לילי משחקת אסירה נמלטת בשם קייט אוסטין. נאבין אנדרוס מגלם חייל לשעבר בשורות משמר הרפובליקה העיראקית בשם סעיד ג'ארח. חורחה גרסיה מגלם זוכה לוטו חסר מזל בשם הוגו "הארלי" רייס. דומיניק מונאהן משחק כוכב רוק לשעבר ונרקומן בשם צ'ארלי פייס. יוג'ין קים מגלמת את בתו של איש עסקים מאפיונר רב עוצמה וכעקרת בית בשם סאן קוון ודניאל דיי קים מגלם את בעלה, ג'ין-סו קוון. הארולד פרינו ג'וניור מגלם ארכיטקט בשם מייקל דוסון בעוד מלקולם דייוויד קלי הילד, מגלם את בנו, וולט לויד. מגי גרייס משחקת מורה לריקוד לשעבר בשם שאנון רתרפורד. איאן סומרהולדר משחק את בון קארלייל, מפקח בכיר בחברת החתונות של אימו ואחיה החורג של שאנון. אמילי דה רייבין משחקת את קלייר ליטלטון, בחורה אוסטרלית שמגיעה לאי כשהיא בהריון מתקדם.
בהמשך הסדרה השתנה צוות השחקנים בצורה משמעותית. דמויות רבות הוצאו מן העלילה ופינו את מקומן לדמויות חדשות.
עונה ראשונה: בון קארלייל היה הדמות הראשונה לעזוב והוא הוצא כבר לקראת סוף העונה הראשונה.
עונה שנייה: מלקולם דייוויד קלי, המגלם את וולט, הפך לשחקן אורח בעונה זו לאור המאורעות שהתרחשו בסיום העונה הראשונה. מאגי גרייס, המגלמת את שאנון, עזבה את הסדרה בעונה השנייה לאחר שמונה פרקים. לצוות השחקנים בעונה השנייה הצטרפו מישל רודריגז המשחקת מאבטחת ושוטרת לשעבר בשם אנה לוסיה קורטז, סינתיה ווטרוס המשחקת את ליבי ואדוואלה אקינואויה-אגבאג'ה המשחק כומר ניגרי ופושע לשעבר בשם מר אקו. דמויותיהן של אנה לוסיה וליבי הוצאו מהעלילה לקראת סוף העונה השנייה. בסוף העונה השנייה הוצאו גם דמויותיהם של וולט ומייקל.
עונה שלישית: בעונה השלישית קיבל הנרי איאן קיוזיק, שהופיע עוד בעונה השנייה, מעמד של שחקן ראשי בגילום דמותו של דזמונד דייוויד יום - חייל לשעבר בצבא הסקוטי אשר הגיע לאי עוד לפני התרסקות המטוס. גם מייקל אמרסון קיבל תפקיד ראשי בגילום דמותו של בנג'מין ליינוס (שהיה ידוע בעונה השנייה בשם "הנרי גייל"), מנהיגם של האחרים. לצוות השחקנים צורפו שלושה שחקנים נוספים: אליזבת מיטשל בתור ג'ולייט בורק - רופאה בשורות האחרים ורודריגו סנטורו וקייל סנצ'ז בתור פאולו וניקי - ניצולים נוספים מהתרסקות המטוס. דמותו של מר אקו הוצאה בתחילת העונה. דמויותיהם של ניקי ופאולו הוצאו מהר מאוד מהסדרה לאחר ביקורות רבות על המהלך התסריטאי של שילובם בעלילה. דמותו של צ'ארלי הוצאה בסוף העונה בעקבות השתלשלות האירועים בפרק הסיום.
עונה רביעית: בעונה הרביעית הצטרפו שלושה שחקנים חדשים: ג'רמי דייוויס בתפקיד דניאל פאראדיי - פיזיקאי המעורער בנפשו, רבקה מדר בתפקיד שארלוט לואיס - אנתרופולוגית שמחפשת את מקום הולדתה וקן ליונג בתפקיד מיילס סטורם - מגרש רוחות. דמותו של מייקל דוסון הוחזרה לצוות השחקנים (לאחר שעזבה בסוף העונה השנייה) אך מייקל לא חזר בעונה החמישית. דמותה של קלייר ליטלטון הוצאה לקראת סוף העונה בשל השתלשלות האירועים.
המיתולוגיה של אבודים
אבודים, לצד מאפייניה הדרמטיים, כוללת תופעות מסתוריות וחסרות הסבר המשתייכות לתחום המדע הבדיוני והעל-טבעי. יוצרי הסדרה התייחסו לאלמנטים אלה בסדרה כאל המיתולוגיה של הסדרה, והם מהווים מוקד לספקולציות רבות בקרב מעריצי הסדרה.
האלמנטים המיתולוגיים הנפוצים ביותר בסדרה כוללים, בין היתר: "מפלצת עשן" מסתורית אשר נוהגת לשוטט ברחבי האי; קבוצת אנשים נוספת החיה באי עוד לפני ניצולי הטיסה המכונה "האחרים"; ארגון מדעי בשם "דארמה" אשר הקים תחנות מחקר תת-קרקעיות על האי; החלמה בלתי מוסברת של אנשים על האי מבעיות רפואיות חסרות מרפא כגון שיתוק, סרטן ועקרות; רצף מסתורי של מספרים אשר מופיע בדרכים שונות לאורך הסדרה; וקשרים בין-אישיים או סנכרון בחייהם של הניצולים שהתקיימו בין הניצולים מבלי שהרגישו עוד בעברם מלפני ההתרסקות.
המיתולוגיה של אבודים והעלילה המורכבת של הסדרה הן בסיס המשיכה הגדול לתופעת ההערצה שלה. המסתורין הביא לאורך השנים להעלאת תאוריות וספקולציות רבות על ידי מעריצי הסדרה. הוקמו אתרי מעריצים ופורומים רבים שמטרתם לסקור ולדון בסדרה ולבחון לעומק את המוצג בה לפרטי פרטים, על מנת לפענח את האלמנטים המסתוריים הבלתי פתורים שעלו בעלילת הסדרה. התאוריות הנפוצות התמקדו בעיקר בטבעו של האי, במקור של "מפלצת העשן" ושל "האחרים", במשמעות המספרים, ובסיבות להתרסקות ולהישרדות של הנוסעים על האי. חלק מהתאוריות הנפוצות ביותר בקרב צופי הסדרה נידונו ונפסלו על הסף לאורך שנות שידור הסדרה על ידי יוצרי הסדרה עצמם. אף על פי כן, היוצרים ציינו מספר פעמים כי ישנם אנשים שמאוד קרובים לפתרון, ופשוט חסר להם מידע על מנת להשלים אותה.
אחת התאוריות המפורסמות בתחילת הסדרה הייתה שניצולי טיסת אושיאניק 815 למעשה נהרגו בהתרסקות והאי משמש "תחנת מעבר" לעולם הבא (כור המצרף). תאוריה זו נדחתה במפורש על ידי ג'יי ג'יי אברהמס והופרכה בהמשך הסדרה. דיימון לינדלוף דחה את הספקולציות כי חלליות או חייזרים משפיעים על ההתרחשויות על האי, וכן דחה את התאוריה שלפיה כל מה שמתרחש בסדרה הוא למעשה מציאות מדומה בתוך ראשו של אחד הניצולים. תאוריה זו גם קיבלה התייחסות שלמה באחד מן הפרקים של הסדרה. קרלטון קיוז דחה את התאוריה שלפיה האי הוא למעשה תוכנית מציאות שהניצולים משתתפים בה ללא ידיעתם, ולינדלוף דחה פעמים רבות את התאוריה כי "מפלצת העשן" היא למעשה ענן ננורובוטים.
יוזמת דארמה
יוזמת דארמה: מחלקת ההיוריסטיקה ומחקר על יישומים של החומר (The Dharma Initiative: Department of Heuristics and Research on Material Applications), הייתה פרויקט מחקר בדיוני בסדרה. היוזמה הופיעה לראשונה בפרק השלישי של העונה השנייה, "התמצאות" (Orientation), דרך סרטון התמצאות בתחנת הברבור. ד"ר פייר צ'אנג (פרנסואה צ'או), מסביר כי הפרויקט החל בשנת 1970. היוזמה הקימה תחנות שונות ברחבי האי למטרות שונות, כגון תחנה רפואית, תחנה בוטנית ומחקר מסע בזמן.
לאחר שהם נעים בזמן, סויר, ג'ולייט, מיילס ודניאל מגיעים אל האי בשנת 1974 ומצטרפים ליוזמת דארמה. לאחר שלוש שנים, בשנת 1977, מצטרפים גם קייט, ג'ק והארלי ליוזמה.
פיתוח הסדרה
הסדרה פותחה באופן בלעדי על ידי רשת ABC לאחר שבינואר 2004 לויד בראון, מנהל אולפן לשעבר, סיפר על רעיון העלילה לג'יי ג'יי אברהמס (יוצר הסדרה). העלילה שהעלה בראון מספרת על מטוס שמתרסק על אי מרוחק. אברהמס קיבל בחיוב את רעיונו של בראון, אך בעיה אחת עמדה בפניהם, מאחר שכל הסדרות לעונת הסתיו של ABC כבר היו בשלבי הפקה.
למרות הלחץ הגדול מבחינת לוח הזמנים, השניים התחילו בפיתוח הסדרה, דבר שהיה לא פחות קשה מבחינת בניית הדמויות ומבחינת הפקת הפיילוט. את פיתוח הדמויות עשה אברהמס בעזרתו של דיימון לינדלוף. הפקת פרק הפיילוט הייתה היקרה בהיסטוריה ועלתה כ-11 מיליון דולר (ממוצע העלות של הפקת פרק פיילוט באורך של מעל לשעה בסדרה בארצות הברית הוא כ-4 מיליון דולר). יותר ממיליון דולר הושקעו ברכישה, בחיתוך ובשילוח חתיכות מטוס הנוסעים לוקהיד L-1011 להוואי.
ב-2004, לאחר שנים של קשיים ב-ABC, הצליחה אבודים לצד הסדרות "עקרות בית נואשות" ו"האנטומיה של גריי" להפוך את ABC שוב לאחת הרשתות המצליחות בארצות הברית. הפקת הסדרה הכריזה כי היא לא תעביר את מקום הצילומים בעונה השנייה. חברות ההפקות Bad Robot Productions ו-Grass Skirt Productions הפיקו במשותף את הסדרה.
מבנה הפרק
לכל פרק בסדרה יש תבנית קבועה לפיה הוא מתרחש. אורכו הממוצע של הפרק נע בין 40 ל-45 דקות.
כל פרק מתחיל בפתיחה קרה - התחלת התרחשות הסדרה עוד לפני הצגת פתיח כלשהו או הצגת השחקנים המשתתפים. הפתיחה הקרה יכולה להימשך בין דקה ל-10 דקות. לאחר מכן, מופיע הפתיח של הסדרה שנמשך לא יותר מכמה שניות. במהלך הפתיח מופיע שם הסדרה (LOST) בלבן על רקע שחור ובהטייה הצידה, קטן ולא בפוקוס. בהדרגה הטקסט מתחדד ומתקרב ל"מצלמה" עד ש"גולש החוצה" מהמסך, על רקע מוזיקה צורמת.
לאורך הפרק מתוארת התקדמות העלילה וההתרחשויות על האי עליו התרסקו הניצולים בזמן הווה, כשבכל פרק משולבות קפיצות לעבר (פלשבקים) או לעתיד (פלשפורוורד) של אחת הדמויות הראשיות. על ידי חיבור כל הקפיצות המקוטעות בפרק מתקבל סיפור שמתרחש בזמן אחר, מחוץ לאי, ומתקשר לפעולותיה ותחושותיה של הדמות בהווה, על האי. קפיצות לעתיד הופיעו לראשונה בפרק האחרון של העונה השלישית.
פרק יכול להסתיים בצורה מותחת עם אלמנט מפתיע או קליף האנגר ואז, העלילה תיקטע בדרמטיות ידי הופעת הטקסט "LOST" בלבן על גבי שחור וקול של "בום" חזק ומבהיל ברקע. האפשרות השנייה לסוף פרק היא סיום רגוע וסגור אשר בו יופיע אותו הטקסט בצורה עדינה יותר.
אתרי צילום
כמעט כל הסצנות של הסדרה צולמו בהוואי באי אואהו. כמו כן, לאורך הסדרה צולמו אזורים עירוניים שונים בהונולולו אשר ייצגו מיקומים שונים ברחבי העולם, כגון קליפורניה, ניו יורק, איווה, מיאמי, קוריאה הדרומית, עיראק, ניגריה, אנגליה, פריז, תאילנד, ברלין ואוסטרליה. למשל, סצנות אשר התרחשו בנמל התעופה של סידני צולמו למעשה במרכז הכנסים של הוואי בהונולולו. כמו כן, בונקר ממלחמת העולם השנייה, שימש כאתר צילומים עבור מתקן צבאי של המשמר הרפובליקני העיראקי. סצנות אשר התרחשו במהלך החורף במוסקבה צולמו במוזיאון ברניס בישוף בהונולולו. חלק מהסצנות בפרק הסיום של העונה השלישית צולמו בלוס אנג'לס. שתי סצנות בעונה הרביעית צולמו בלונדון, משום שאלן דייל אשר מגלם את צ'ארלס וידמור שיחק באותה העת במחזמר "ספאמלוט" ובשל כך לא היה מסוגל לנסוע להוואי.
ליהוק
דמותו המקורית של ג'ק, הייתה אמורה במקור למות כבר בפרק הפיילוט, והיוצרים קיוו שמייקל קיטון יהיה זה שישחק אותה. למרות זאת, התעקשו המנהלים של ABC להשאיר את ג'ק בחיים. לפני שהוחלט להשאיר את ג'ק בחיים, הייתה אמורה קייט לקחת את תפקידו בתור מנהיגת הניצולים. בתחילה, הייתה דמותה של קייט אמורה להיות אישה מבוגרת יותר בדומה לדמות של ניצולה משנית יותר בסדרה בשם רוז.
דומיניק מונאהן נבחן בתחילה לגלם את דמותו של סויר, שבאותו הזמן היה אמור להיות נוכל בדמות איש עסקים עירוני. היוצרים אהבו את הופעתו של מונאהן ושינו את דמותו של צ'ארלי (שהיה אמור להיות כוכב רוק מזדקן) על מנת שתתאים לו. גם חורחה גרסיה נבחן עבור תפקידו של סויר והדמות של הארלי נכתבה בשבילו.
כאשר ג'וש הולווי נבחן לגלם את סויר, היוצרים אהבו את הקיצוניות שהוא הביא לתוך הדמות (באודישן, הוא בעט בכיסא כאשר שכח את השורות) והמבטא הדרומי שלו ושינו את דמותו של סויר בהתאם.
מפרש (תוכנה)
מפרש (אנגלית: Interpreter) הוא תוכנה הקוראת תוכנית מחשב הכתובה בשפת תכנות ומבצעת אותה ישירות, פקודה אחר פקודה. שפה שהמימושים הנפוצים שלה הם בעזרת מפרש נקראת "שפה מפורשת" (אם כי טכנית זאת לא תכונה של שפה). דוגמאות נפוצות לשפות כאלה הן: ויז'ואל בייסיק, JavaScript, פייתון, Prolog, TCL ,bash ובעבר גם שפת APL וכן שפת לוגו.
אבודים
ליהוק
יונג'ין קים נבחנה בתחילה לתפקיד של קייט והיוצרים כתבו עבורה את דמותה של סאן. עם דמותה של סאן, נכתבה גם דמותו של בעלה ג'ין המגולם על ידי דניאל דיי קים. דמותו של סעיד המגולם על ידי נאבין אנדרוס לא הופיעה בתסריט המקורי. דמויותיהם של ג'ון לוק ומייקל נכתבו מראש עבור השחקנים שמגלמים אותם.
מפרש (תוכנה)
מפרש לעומת מהדר
כל מחשב הוא מכונה, המסוגלת להריץ תוכניות הכתובות בשפה הייחודית לה. לכן, על מנת להריץ תוכנית מסוימת, הכתובה בשפה שאינה שפת המכונה של המחשב המריץ, ראשית יש לתרגמה לשפה זו. תרגום זה יכול להתבצע פעם אחת (ואז בסיום התרגום נוצר קובץ הכתוב בשפת מכונה, הניתן להרצה בכל עת) כפי שנעשה על ידי מהדר, או לפני כל פעם בה מריצים את התוכנית, כפי שנעשה על ידי מפרש. ההבדל בין השניים, איפוא, הוא מתי מבוצע התרגום. מהבדל זה נגזרים המאפיינים של כל אחד מהם.
אבודים
ליהוק
בעונה השנייה, מייקל אמרסון המשחק את דמותו של בן ("הנרי גייל"), חתם על חוזה עבור הופעה בשלושה פרקים. בעקבות התלהבות מהמשחק שלו, החוזה הוארך לשמונה פרקים ובסופו של דבר לתפקיד ראשי.
מפרש (תוכנה)
יתרונות וחסרונות
תהליך ההידור הוא תהליך מורכב מאוד, הספציפי למכונה מסוימת. קוד המכונה שנוצר מתחשב בחומרה הספציפית עליה הקוד עתיד לרוץ וכן במערכת ההפעלה המותקנת עליה. כלומר במידה והידרנו תוכנית מסוימת באמצעות מהדר המותאם למכונה מסוימת, התוכנית תרוץ על מכונה זו בלבד. מפרש, לעומת זאת, יאפשר הרצה של התוכנית כמעט בכל מכונה משום שהתוכנית תתורגם על כל מכונה מחדש.
אבודים
פסקול
מוזיקת הליווי המקורית של הסדרה בוצעה על ידי התזמורת "Hollywood Studio Symphony" והולחנה על ידי מייקל ג'אקינו. ב-21 במרץ 2006 חברת התקליטים Varèse Sarabande הוציאה לשווקים תקליטור עם הפסקול המקורי של העונה הראשונה של הסדרה. תקליטור הפסקול כלל גרסאות באורך מלא של מנגינות נבחרות מתוך העונה הראשונה ונעימת הפתיחה, אשר הולחנה על ידי יוצר הסדרה ג'יי ג'יי אברהמס. Varèse Sarabande הוציאה לשווקים תקליטור עם הפסקול של העונה השנייה של הסדרה ב-3 באוקטובר 2006. תקליטור הפסקול של העונה השלישית של הסדרה יצא לשווקים ב-6 במאי 2008. תקליטור הפסקול של העונה הרביעית של הסדרה יצא לשווקים ב-11 במאי 2009.
מפרש (תוכנה)
יתרונות וחסרונות
מאידך, ברור כי שימוש במפרש עלול לצרוך משאבים רבים בשל העובדה כי התוכנית מתורגמת כל פעם מחדש. בנוסף, דרישות מסוימות של התוכנית (כמו הקצאת זיכרון) עלולים לקחת יותר זמן בעת שימוש במפרש, לאור העובדה שהתוכנית לא עובדת ישירות מול מערכת ההפעלה, אלא מול המפרש.
אבודים
מהדורות ה-DVD
לאורך שנות הסדרה החל מ-2005, הוציאה חברת ההפצה Buena Vista Home Entertainment לשווקים מדי שנה את עונות הסדרה השונות במהדורות DVD. מארזי ה-DVD של עונות הסדרה כוללים את כל הפרקים שיצאו בכל עונה וגם תוספות מיוחדות ושונות.
מפרש (תוכנה)
יתרונות וחסרונות
לאור הבעייתיות שהוצגה, שימוש טהור במפרש נדיר, ונעשה בעיקר ברשת האינטרנט, שם יש צורך בגמישות רבה. אחד היתרונות של שימוש בקוד בלתי מהודר הוא העובדה, שניתן להחליף את המפרש עצמו מבלי להדר מחדש את קובצי התוכנית. כך אין צורך להפיץ מחדש את התוכנית עם כל שדרוג של השפה בה כתוב קוד המקור. לתוכנית המיועדת להרצה באמצעות מפרש בדרך-כלל קוראים תסריט (סקריפט).
פתרון נוסף הוא שפות סינתטיות כדוגמת VB, שבה תהליך הפיתוח נעשה במצב של פירוש, ובסיומו אפשר להדר את התוכנה לקובץ EXE, להרצת התוכנית.
אבודים
מהדורות ה-DVD
מהדורות ה-DVD של עונות הסדרה יצאו לשווקים לפי הסדר הבא:
מפרש (תוכנה)
שפות דינמיות
הרצה על ידי מפרש פשוטה יותר למימוש, אולם גוררת חסרונות לא מעטים. לדוגמה: מקבלים הודעה על שגיאת תחביר פשוטה רק בזמן ריצה.
אבודים
רייטינג
המדרוג של עונות הסדרה בארצות הברית:
מפרש (תוכנה)
שפות דינמיות
בשפות כגון פרל, פייתון ו־PHP יש בכל הרצה תהליך ראשוני של הידור הקוד. בחלקן (לדוגמה: Python וב־PHP) יש גם מנגנונים לשמירת התוצרים של אותו הידור ראשוני. התוכנית עצמה מורצת רק לאחר מכן. אם כי בכל השפות הללו יש בדרך כלל מנגנון כלשהו לפירוש קוד חדש בזמן ריצה, במקרה הצורך ("eval").
שפות כאלו יריצו בדרך כלל את הקוד במכונה וירטואלית.
אבודים
ביקורת
אף שאין מחלוקת כי תופעת המיתולוגיה של הסדרה היא אחד הגורמים הגדולים למשיכה אליה ולהצלחתה, היא גם גרפה לא מעט ביקורת שלילית.
מפרש (תוכנה)
שפות חצי-מהודרות
השאיפה כיום היא לבנות מתרגם, הנהנה מהיתרונות של מפרש ומהדר גם יחד.
אבודים
ביקורת
צופים רבים החלו להרגיש בתסכול, כי עם הזמן הסדרה לא מספקת את התשובות לשאלות שהיא מציגה ובמקום זאת, רק מערימה עוד שאלות. רבים הרגישו כי היוצרים לא מסוגלים לספק את כל הפתרונות לכל השאלות שהוצגו בה עד היום. חלקם גם טענו כי היוצרים עצמם, כותבים דברים להם בעצמם אין תשובות ומטרתם היא רק להשאיר את המתח והמשיכה לסדרה. עם זאת, היוצרים טענו מנגד מספר רב של פעמים, כי לכל הבעיות יש תשובות והכול נכתב ונעשה במחשבה תחילה. בעונה השלישית סיפרו העורכים שפעם אחת מישהו מהם אמר "בואו נשים על האי דוב קוטב ואז נראה מה הוא עושה".
קהילת מעריצי הסדרה ואזכורים בתרבות הפופולרית
לאורך השנים צברה הסדרה פופולריות רבה והפכה לסדרת פולחן בקרב קהילת מעריצים בינלאומית מסורה. מעריצי הסדרה היו פעילים בין היתר בהקמה ובפיתוח של מספר רב של אתרי מעריצים, בהם אתר הוויקי Lostpedia ובפורומים שונים המוקדשים לתוכנית. בשל המיתולוגיה המורכבת של הסדרה, אתרי המעריצים התמקדו בעיקר בגיבוש ספקולציות ותאוריות שונות אשר ניסו לספק תשובות לתעלומות הרבות שעולות בה, בנוסף לפעילויות אופייניות לקהילות מעריצים כגון הפקה והפצה של יצירות שהופקו בהשראת הסדרה ורכישה ואיסוף של אביזרים רשמיים של הסדרה.
מפרש (תוכנה)
שפות חצי-מהודרות
על אף ההבדלים ביניהן, העיקרון העומד מאחורי שתי הסביבות הוא זהה, והוא התבססותן של שתי השפות על שימוש במכונה וירטואלית.
אבודים
קהילת מעריצי הסדרה ואזכורים בתרבות הפופולרית
הסדרה זכתה לאזכורים רבים בתרבות הפופולרית. להקות רוק אחדות כללו בשיריהן נושאים ושמות שנלקחו מהסדרה, בהן הלהקה Moneen (בשיר "Don't Ever Tell Locke What He Can't Do"), הלהקה Cosmo Jarvis (בשיר "Lost"), הלהקה Senses Fail (בשירים "Lost and Found" ו-"All The Best Cowboys Have Daddy Issues"), הלהקה Gatsbys American Dream (בשירים "You All Everybody" ו-"Station 5: The Pearl"), והלהקה Punchline (בשיר "Roller Coaster Smoke"). הלהקה ויזר קראה לאלבום האולפן השמיני שלהם בשם "Hurley", על שם הדמות מהסדרה, והתצלום של השחקן חורחה גרסיה אשר מגלם את דמותו של הארלי בסדרה, מופיע על עטיפת האלבום.
לאחר שידור הפרק "Numbers" ב-2 במרץ 2005, אנשים רבים החלו להשתמש ברצף המספרים 4, 8, 15, 16, 23 ו-42 בהגרלות לוטו. במהלך אוקטובר 2005 דווח כי אלפי אנשים השתמשו ברצף מספרים זה בהגרלת הפאוורבול האמריקנית. מגמה זו זכתה לחשיפה תקשורתית ולמודעות ציבורית לאחר שבהגרלת ה-Mega Millions שהתקיימה ב-4 בינואר 2011, ארבעה מהמספרים (מתוך ששת המספרים הנחוצים לזכייה בפרס הגדול) תאמו לרצף המספרים מאבודים. בעקבות כך, כל המשתתפים בהגרלה שהשתמשו במספרים הללו זכו ב-150 דולרים כל אחד.
חוויית האבודים
"חוויית האבודים", או בשמה באנגלית: "The Lost Experience", הייתה ניסיון ראשון מסוגו של רשת ABC, לתת לסדרת הטלוויזיה "חיים" מחוץ למסך הטלוויזיה. "חוויית האבודים" הייתה משחק מציאות בינלאומי בו השתתפו אלפים ממעריצי הסדרה בכל העולם. מטרת הפרויקט הייתה לטשטש את הגבול שבין העולם האמיתי למציאות המסתורית של הסדרה. למטרה זו הוקמו אתרי אינטרנט פיקטיביים, שובצו פרסומות בטלוויזיה, ברדיו ובעיתונים בארצות הברית ונפתחו מוקדים טלפוניים עם טלפנים אמיתיים, אשר התייחסו אל משתתפי המשחק כאילו המציאות המתוארת בסדרה היא חלק מהמציאות בעולם האמיתי. בכל אחד מן המיזמים הללו ניתנו רמזים להבנת הסדרה ולהתקדמות במשחק. אחד המיזמים השאפתניים ביותר במסגרת הפרויקט היה שיווק של חטיף שוקולד בשם "אפולו-בר", חטיף שנראה בסדרה עצמה כמותג בדיוני. החטיף שווק בממלכה המאוחדת וארצות הברית למשך תקופה מסוימת. בהשראת הספר "צ'ארלי והשוקולדה", הושתלו רמזים חשובים לפתרון המשחק במספר מצומצם של חטיפים אקראיים. האתגרים שהוצבו במשחק המציאות הפכו לאתגר קבוצתי שכלל אלפי אנשים ברחבי העולם. "חוויית האבודים" הסתיימה בספטמבר 2006.
שידור בישראל
בתחילה שודרה הסדרה בערוץ אקסטרה הוט השייך לכבלים - העונה הראשונה של הסדרה שודרה בערוץ זה בין אפריל לאוקטובר 2005 ומאוחר יותר במהלך 2006 שודרה גם בערוץ 10 בין החודשים מרץ-נובמבר. העונה השנייה של הסדרה שודרה בערוץ אקסטרה הוט בין 18 במרץ לספטמבר 2006. העונה השלישית של הסדרה שודרה בערוץ זה מ-30 באפריל 2007 עד 8 באוקטובר 2007. העונה הרביעית שודרה בערוץ זה בין פברואר למרץ 2008 (הפרקים שודרו חמישה ימים בלבד לאחר שידורם בארצות הברית). בעקבות סגירתו של ערוץ אקסטרה הוט, עברה הסדרה לערוץ HOT3 והעונה החמישית שודרה בו החל מ-24 בינואר 2009 בעיכוב של שלושה ימים בלבד ממועד ההקרנה שלהם בארצות הברית. גם העונה השישית והאחרונה שודרה ב-HOT3 החל מ-4 בפברואר 2010, יומיים בלבד לאחר השידור בארצות הברית. עונה זו שודרה הפעם גם באיכות HD (בערוץ HOT3 HD). בקיץ 2011 החל בערוץ HOT3 שידור חוזר של כל פרקי הסדרה, אשר הפעם שודרה במלואה באיכות HD לראשונה בישראל, בשנת 2017 שידור הסדרה בערוץ הופסק. במאי 2017 עלו כל שש העונות של הסדרה ל-VOD של סלקום TV.
החלק השני של פרק הסיום של הסדרה היה האחרון בשידורי הטלוויזיה החינוכית הישראלית בישראל לפני סגירתה של התחנה ומעבר אפיק 23 לערוץ כאן חינוכית של תאגיד השידור הישראלי. בכך הפרק חתם את שידורי הטלוויזיה החינוכית הישראלית.
סמנתה פוקס
סמנתה קארן פוקס (באנגלית: Samantha Karen Fox; נולדה ב-15 באפריל 1966) היא זמרת-יוצרת ושחקנית אנגלייה. בעבר דוגמנית עירום.
ביוגרפיה
פוקס נולדה במזרח לונדון. בת בכורה לשחקנית קרול אן וילקן, פקידת קבלה וג'ון פטריק פוקס, נגר. יש לה אחות בשם ונסה, ושני אחים למחצה מנישואיו השניים של אביה. משפחה עבדה כסוחרי שוק. פוקס החלה להתעניין במשחק מגיל מוקדם, היא הופיעה לראשונה על במת התיאטרון בגיל 3. בגיל 14, הקימה להקת פופ עם חבריה: ריצ'רד, אדוארד ובוב. בגיל 15, נרשמה לבית ספר לתיאטרון "אנה שר". בגיל 16, חתמה על חוזה הקלטות והוציאה את הסינגל הראשון שלה. <BR>באותה שנה, אמה שלחה מספר תמונות שלה בהלבשה תחתונה למגזין לטובת תחרות דוגמנות. היא הגיעה למקום השני מתוך 20,000 מועמדות. תמונותיה משכו את תשומת ליבם של עורכי הצהובון הבריטי "סאן" והם הזמינו אותה להצטלם לעמוד השלישי הנודע של הצהובון. הוריה אישרו לה להצטלם טופלס ותמונתה פורסמה ב-22 בפברואר 1983. היא חתמה עם העיתון חוזה דוגמנות ל-4 שנים.
קריירה מוזיקלית
באמצע שנות ה-80, החלה בקריירה מוזיקלית, כשאביה כריסטופר פוקס מנהל את עסקיה. בשנת 1986 זכתה לפרסום בינלאומי, עם הצלחת שירה "". השיר שהפך לאחד מהשירים המאפיינים את מוזיקת הפופ של שנות ה-80, רווי ברמיזות מיניות ועטוף במעטפת של סינטיסייזר ותופים אלקטרונים. באותה השנה הוציאה את אלבום הבכורה שלה שנשא את שם השיר המצליח שנכלל בו. לאור הצלחתו של השיר והאלבום שליווה אותו, הוציאה עוד באותה שנה אלבום גרסאות לחלק משירי האלבום.
שנה לאחר מכן הוציאה אלבום שני שנקרא בפשטות Samantha Fox, שהצליח פחות מקודמו, אך עדיין הגיע למקום 22 ברשימת האלבומים הנמכרים לאותה שנה. גם אלבום זה, בדומה לקודמו, לווה בהוצאתו של אלבום רמיקסים.
בשנת 1990 ביצעה הופעת אורח בסדרת הסיטקום של רשת CBS "סמוך על צ'ארלס" בתפקיד של סמנת'ה סטיל. את אלבומה הרביעי Just One Night, הוציאה בשנת 1991, אך הוא נכשל מסחרית. אלבומה הבא שיצא שנה לאחר מכן, הכיל אוסף מלהיטיה, והצביע על סוף דרכה המוזיקלית.
את ניסיון הקאמבק שלה ניתן למצוא באלבומה משנת 1998: 21st Century Fox, (כפרפרזה על אולפני הסרטים ההוליוודיים ועל שירם של להקת הדלתות). גם אלבום זה נכשל מסחרית, ואלבומה הבא יצא רק בשנת 2002 ונקרא Watching You Watching Me. שנה לאחר מכן הוציאה בהפקה עצמית אלבום הופעה המתעד את אחת מהופעותיה בפני קהל ביפן, לקראת סיום שנות השיא שלה, בשנת 1989.
בשנת 2004 הוציאה אלבום גרסאות שלישי, לשיריה מכל אלבומיה (כולל Touch Me עם גאנת'ר), ובשנת 2005 הוציאה לאחר 14 שנים, את אלבום האולפן האחרון שלה עד כה: Angel with an Attitude.
בשנת 2010, השתתפה בתוכנית המציאות "בואו לאכול איתי". פוקס הופיעה בישראל ב-28 ביולי 2010 בפסטיבל המחולות של כרמיאל וב-21 ביולי 2012 בתוכנית הגמר של "רוקדים עם כוכבים".
בשנת 2015 השתתפה בפרק הסיום של הסדרה "שחקן זר" אשר שודרה בשידורי קשת, ערוץ 2. באותה השנה, הקליטה את "La Isla Bonita" של מדונה.
ב-2016, השתתפה בתוכנית "האח הגדול".
ב-3 ביולי 2021 הופיעה בנשף הרוק של אביב גפן בזאפה לייב פארק בראשון לציון.
חיים אישיים
בשנת 1999, לאחר שהשתתפה כשופטת בתחרות יופי ללסביות, נפוצו שמועות על נטייתה המינית של פוקס, ונטען כי האישה שעמה התגוררה באותה עת היא יותר מאשר המנהלת האישית שלה. בפברואר 2003 פרסמה פוקס הצהרה בנוגע לחייה האישיים בה אמרה כי אינה יודעת האם עליה להגדיר עצמה כלסבית: "כל שאני יודעת הוא שאני מאוהבת במירה. אני אוהבת אותה לגמרי ורוצה לבלות את שארית חיי איתה".
לאחר פטירתה של מירה באוגוסט 2015, היא התארסה במרץ 2020 לבת זוגה לינדה אולסן.
בשנת 2008, תרמה את החזייה המועדפת שלה למכירה פומבית שהכנסותיה הועברו לצדקה.
ג'מבטיסטה בזילה
ג'מבטיסטָה בַּזִילֶה (באיטלקית: Giambattista Basile; 15 בפברואר 1566 – 23 בפברואר 1632) היה סופר ומשורר איש חצר ואספן מעשיות ואגדות איטלקי.
אוספי האגדות שלו כוללים את הגרסאות המתועדות העתיקות ביותר של רבות מהאגדות מהאירופאיות המפורסמות ביותר. ספרו "הפנטאמרון" נדפס לאחר מותו, תורגם לניבים איטלקיים אחרים ולשפות זרות ואף זכה למהדורות מוערות.
סנט ג'וזף (דומיניקה)
סנט ג'וזף (באנגלית: Saint Joseph) היא בירת מחוז סנט ג'וזף שבדומיניקה.
Abandonware
Abandonware הוא כינוי לתוכנות מחשב או משחקי מחשב שאינן נמכרות יותר או נתמכות על ידי בעלי זכויות היוצרים שלהן. לעיתים, קטגוריה זו משויכת לכל תוכנה מעל גיל מסוים, כשפרק הזמן המוסכם הוא לרוב ארבע שנים.
למונח אין בסיס חוקי; הגדרתה של תוכנה כלשהי כ-Abandonware לא הופכת את העתקתה או הפצתה בחינם לחוקית. אלמלא היוצרים המקוריים הגדירו את התוכנה ברשות הכלל, תוכנות הנקראות Abandonware נחשבות בעיני החוק כקניין רוחני של יוצריה ומכוסות תחת חוק זכויות היוצרים עד שזכות היוצרים עליה פגה.
הסוג השכיח ביותר של Abandonware הוא משחקי מחשב ומשחקי קונסולות. עבור רוב המשחקים הללו יש להשתמש באמולטור מתאים מכיוון שאמולציית ה-DOS של כל משפחות ה-Windows לאחר Windows ME אינה טובה מספיק.
בישראל נהוג לכנות משחקי Abandonware בכינוי "משחקי נוסטלגיה", אף על פי שמשחקי נוסטלגיה רבים עדיין נמכרים.
מכונה וירטואלית
במדעי המחשב, מכונה וירטואלית היא תוכנה היוצרת סביבה הנחוצה להפעלתה של תוכנה אחרת, מבלי שיהיה צורך במימוש פיזי של סביבה זו. מכונה וירטואלית משחררת את התוכנה המתבססת עליה מתלות בחומרה מסוימת, משום שכל חומרה שעליה תמומש המכונה הווירטואלית תאפשר את הפעלת התוכנה.
מכונה וירטואלית למערכות הפעלה
מכונה וירטואלית למערכות הפעלה מכונה גם "מחשב וירטואלי".
במחשב אישי
מכונה וירטואלית למערכת הפעלה חוסכת זמן וכסף, גם כאשר משתמשים בה בניסוי וטעייה לצורך לימוד או חקר תחזוקת מחשבים. כאשר מכונה וירטואלית כזו מתקלקלת בשל ניסוי לא מוצלח, ניתן על נקלה למחוק אותה ולהגדיר מכונה וירטואלית חדשה במקומה, מכיוון שהמכונה הווירטואלית מסתכמת למעשה בקובץ או מספר קובצי מחשב, תמיד ניתן לגבות קבצים אלו ולשכתב מחדש את המכונה הווירטואלית, זאת במקום לתקן או להחליף מחשב. שימוש נפוץ נוסף במכונה וירטואלית, הוא לבחינה של בתי תוכנה לתוכנה חדשה שהם מפיצים בסביבה נקייה, כדי לדמות תנאים שעלולים לשרור במחשבי לקוחות. כמו כן משתמש יכול לבחון תוכנה חדשה כאשר יש חשש לסיכון, אם בשל באגים או קוד זדוני שעלול לפגוע במחשב, בשל כך שהמכונה הווירטואלית רצה בסביבה "מנותקת" ממערכת ההפעלה הראשית.
במחשבים מרכזיים ובשרתים
חברת IBM הייתה ראשונה (בשנת 1972) ליישם את הרעיון של מכונה וירטואלית במחשבים מרכזיים מסדרת 370, במערכת ההפעלה VM שמאז עברה הרבה מהדורות ונמצאת עד היום בשימוש בגרסה הקרויה z/VM. מערכת הפעלה זו מסוגלת להריץ תחתיה אלפי עותקים של מערכות הפעלה אחרות: MVS, VSE, LINUX ואף את מערכת ההפעלה VM בעצמה. כל מערכות ההפעלה האורחות מקבלות שירותים ממערכת ההפעלה VM, ומתנהגות כאילו בוצעו במחשב אמיתי. מערכת כזו חוסכת קנייה ותחזוקה של מחשבים רבים; היא מאפשרת למחשב אחד לפתוח מסופים רבים שמתפקדים כמחשבים בעלי מערכות הפעלה מגוונות או להפעיל תוכניות שירות שונות בסביבות שונות בו זמנית.
יתרון נוסף במכונה וירטואלית המצויה בשרת היא רציפות עבודת השרת למרות תיקונים והחלפות של החומרה. בזמן ששרת וירטואלי עובד על מחשב שיש לתחזק את החומרה שלו, נותנים לשרת הווירטואלי פקודה לעבור, בעזרת סיב אופטי, אל מחשב אחר. המעבר נעשה בלא הפסקה של מתן השירות ובסופו החומרה הישנה פנויה לעבודות תחזוקה.
רשת וירטואלית - ענן
רשת מקומית וירטואלית, המכונה גם ענן, עוצבה כדי לתת מענה לקושי הרב בניהול רשתות מחשבים מקומיות בגודל בינוני. רשתות אלה שייכות למשרדים בגודל בינוני שאינם יכולים להרשות לעצמם הוספה של מנהל רשת לצוות המשרד (בניגוד למשרדים גדולים) ואינם מחזיקים רשת פשוטה לתפעול ולאבטחת מידע (בניגוד למשרדים קטנים ובתים פרטיים). מה שהופך רשת כזו לקשה לתפעול הוא הצורך בשרת מקומי ובבקרה על פעולתם של משתמשים רבים, יחסית, ששגיאה שלהם יכולה לסכן את כלל מחשבי הרשת.
שימוש ברשתות מקומיות וירטואליות מאפשר קודם כל ריכוזיות ושכירת מנהל רשת אחד עבור רשתות רבות. שרתים מקומיים וירטואליים רבים מצויים בשרת אחד גדול, המצוי בחוות שרתים. כך שלמעשה, אין שרת מקומי במשרד והרשת המשרדית המקומית פרושה באופן המאפשר פרטיות ואבטחת מידע, דרך רשת האינטרנט.
היתרון השני של הרשתות המקומיות הווירטואליות על פני הרשתות המקומיות הגשמיות הוא אי תלות במיקום גאוגרפי. עובד שטס עם המחשב הנייד שלו לתקופת עבודה בחוץ לארץ, עדיין יכול להתחבר, כל בוקר, אל הרשת המקומית של המשרד.
מכונה וירטואלית לשפת תכנות
על מנת להריץ תוכנה על מחשב, יש לתרגם אותה משפת התכנות שבה נכתבה, לשפה אותה המחשב מסוגל להבין - שפת מכונה. בדרך כלל שפות המכונה מכילות מספר קטן של פקודות, וכל פקודה בהן מיוצגת על ידי רצף של אפסים ואחדות בלבד, מה שהופך כתיבת תוכניות בצורה ישירה בשפת מכונה למלאכה טכנית ומייגעת. על כן, רוב התוכנות נכתבות בשפות מתוחכמות יותר ונוחות יותר לשימוש אנושי, ולאחר מכן מתורגמות לשפת מכונה בידי תוכנה מיוחדת הנקראת מהדר. התהליך בו לוקח המהדר תוכנית הכתובה בשפת תכנות כלשהי ובונה ממנה תוכנה בשפת מכונה הניתנת להרצה על המחשב נקרא הידור.
מכיוון שלמחשבים שונים יש שפות מכונה שונות, תוכנה שהודרה בידי מהדר כך שתפעל על מחשב אחד אינה שמישה במחשב אחר, בעל שפת מכונה שונה. זוהי בעיה של תאימות, ושימוש במכונות וירטואליות הוא פתרון אפשרי לבעיה זו.
טקסס לג'נדס
טקסס לג'נדס (באנגלית: Texas Legends) היא קבוצת כדורסל מהעיר פריסקו, טקסס המשחקת בליגת הפיתוח של ה-NBA. הקבוצה הוקמה בשנת 2006 כקולורדו 14' וזכתה באליפות הליגה בשנת 2009. החל משנת 2010 משחקת הקבוצה במיקומה הנוכחי ופועלת בשיתוף פעולה עם קבוצת דאלאס מאבריקס מליגת ה-NBA.
מכונה וירטואלית
מכונה וירטואלית לשפת תכנות
הדרך שבה מתגברות מכונות וירטואליות על בעיית תאימות היא על ידי כך שהתוכנית מהודרת לשפת ביניים, במקום לשפת מכונה. בזמן ריצה, המכונה הווירטואלית נכנסת לפעולה, ומתרגמת את שפת הביניים לשפת מכונה, בהתאם למחשב ולמערכת ההפעלה המותקנת עליו. כלומר, אם מתכנת כתב תוכנית ב-Java, בעת ההידור התוכנית תתורגם לשפת ביניים, שאותה מסוגלת המכונה הווירטואלית של Java להבין בלי תלות במחשב ובמערכת ההפעלה עליה היא מותקנת. בעת הרצת התוכנה, המכונה הווירטואלית תתרגם את התוכנית לשפה שהמחשב עליו היא רצה מבין. לפיכך ניתן להעביר תוכניות מהודרות בין מחשבים שונים ולקבל אותה תוצאה בסיום ההרצה. המכונה הווירטואלית תבטיח שהתוכנית תתבצע כראוי על כל אחד משני המחשבים.
מכונה וירטואלית, לפיכך, היא תוכנית מחשב, המקבלת כקלט הוראות הכתובות בשפת ביניים, מתרגמת אותן לשפת מכונה ומריצה אותן. להבדיל ממהדר, אשר מתרגם את התוכנית כולה בטרם ניתן יהיה להריץ אותה, המכונה הווירטואלית מבצעת את התרגום תוך כדי ההרצה עצמה, בדומה למפרש. חשוב להדגיש כי המכונה הווירטואלית לא מתרגמת שפה עילית לשפת ביניים. שלב זה מבוצע על ידי המהדר בשלב הידור התוכנית.
טקסס לג'נדס
2006-2009: קולורדו 14'
קולורדו 14' הוקמה בשנת 2006 בעיר ברומפילד, קולורדו והצטרפה לליגה בעונת 2006/07 בשיתוף פעולה עם הקבוצות דנוור נאגטס, ניו ג'רזי נטס וטורונטו ראפטורס. בעונת הבכורה השיגה הקבוצה 28 ניצחונות והעפילה לפלייאוף בו הגיעה עד לגמר, אך הפסידה לדקוטה ויזארדס לאחר הארכה. לקראת עונת 2007/08 החליפה הקבוצה עשרה מתוך 12 שחקני הסגל שלה. למרות השינוי הרחב בסגל ולמרות שבמהלך העונה 5 שחקנים נקראו לקבוצות NBA הצליחה הקבוצה לשפר את מאזנה בניצחון נוסף ולהעפיל לפלייאוף, אך שוב הפסידה בחצי הגמר.
מכונה וירטואלית
מכונה וירטואלית לשפת תכנות
Java היא דוגמה בולטת לשפת תכנות המתבססת על מכונה וירטואלית. תוכנית מחשב שנכתבה בשפת Java מהודרת לא לשפת מכונה, שנועדה מטבעה לחומרה מסוימת, אלא ל-bytecode המתבצע על-גבי מכונה וירטואלית - (Java Virtual Machine (JVM. זו התכונה המאפשרת לתוכנית Java לרוץ על כל מערכת הפעלה בעלת JVM, מטלפונים סלולרים ועד למחשבי על. כך לדוגמה, יישומון Java המשולב בדף HTML יכול להתבצע במערכות ההפעלה Windows, OS X, לינוקס ואחרות, ללא כל צורך בהתאמה לאחת ממערכות ההפעלה, משום שבכל אחת ממערכות ההפעלה רץ היישומון על המכונה הווירטואלית JVM.
ארכיטקטורת NET. של מיקרוסופט מכילה אף היא רכיב החוצץ בין התוכנית המתבצעת לבין מערכת ההפעלה, המכונה Common Language Runtime (בקיצור CLR), ושפתו נקראת Common Intermediate Language (בקיצור CIL, "שפת ביניים משותפת"). רכיב זה מהווה למעשה מכונה וירטואלית, המפרידה בין החומרה לתוכנה. רכיב זה מאפשר לפתח בשפות שונות, כל עוד השפה מהודרת לקובץ היכול לרוץ על ה־CLR.
טקסס לג'נדס
2006-2009: קולורדו 14'
במהלך עונת 2008/09 קבעה הקבוצה שיא ליגה כשקלעה 147 נקודות בניצחון 119-147 על ריו גראנדה ואלי וייפרס ובהמשך העונה שיפרה את השיא כשניצחה את אלבקרקי ת'אנדר בירדס בתוצאה 127-155. את העונה הרגילה סיימה הקבוצה בראשות הבית הדרום-מערבי עם 34 ניצחונות. בפלייאוף גברה על אירי בייהוקס ואוסטין טורוס והגיעה לסדרת הגמר מול יוטה פלאש, אותה ניצחה בשני משחקים וזכתה בתואר האליפות הראשון של הקבוצה. בסיום העונה הודיעה הנהלת הליגה על העברת הקבוצה לפריסקו, טקסס שתחל לפעול בעונת 2010/11 לאחר עונת של השעיית פעילות.
2009-הווה: טקסס לג'נדס
ב-5 בנובמבר 2009 הודיעה הקבוצה על מינוי ננסי ליברמן לתפקיד מאמנת הקבוצה, האישה הראשונה שמונתה לתפקיד בקבוצת כדורסל מקצוענית בארצות הברית. בעונת הבכורה המחודשת של הקבוצה הצליחה להעפיל לפלייאוף, אך הודחה בסיבוב הראשון אחרי שלושה משחקים נגד טלסה 66'. בארבע העונות הבאות לא הצליחה הקבוצה לסיים את העונה במאזן חיובי או להעפיל לפלייאוף.
מכונה וירטואלית
יתרונות וחסרונות
בנוסף, מאחר שרוב התוכניות והספריות הקיימות היום מתורגמות כבר לשפת מחשב, שילובן בשפה המבוססת על מכונה וירטואלית חיונית, אך אינה דבר פשוט כלל ועיקר וקיימים מנגנונים מסובכים על מנת להתמודד עם בעיה זו.
טלסקופ החלל ג'יימס וב
טלסקופ החלל ג'יימס וב (באנגלית: James Webb Space Telescope; בראשי תיבות JWST) הוא טלסקופ חלל מחזיר אור המתוכנן לתצפיות באור נראה ובאינפרה אדום, ונחשב ליורשם המדעי של טלסקופ החלל האבל וטלסקופ החלל שפיצר. הוא שוגר לחלל ב־25 בדצמבר 2021 בשעה 12:20 UTC.
המאפיינים הטכניים העיקריים של טלסקופ החלל ג'יימס וב הם: מראה ראשית בעלת קוטר של 6.5 מטרים, עמדת תצפית רחוקה שתוצב בנקודת לגראנז' L2 ביחס לכדור הארץ והשמש ולא מושפעת מאטמוספירת כדור הארץ, ועוד ארבעה כלים מדעיים מיוחדים. כל הכלים המדעיים במשולב יעניקו לטלסקופ רזולוציה ורגישות חסרות תקדים מתחום גלי האור הנראה הארוכים (כתום) ועד אמצע תחום התת־אדום, ויאפשרו לו לממש את שתי מטרותיו המדעיות העיקריות – חקר היווצרות והתפתחות גלקסיות, וחקר הגורם לתצורה של כוכבים וכוכבי לכת.
מתחילתו בשנת 1996, נעשה הפרויקט בשיתוף פעולה בינלאומי של 17 מדינות, ובראשן סוכנות החלל האמריקאית, נאס"א. בשנת 2002 שונה שמו של הטלסקופ ל־James Webb Space Telescope, על שמו של המנהל השני של נאס"א, ג'יימס וב, שהיה חלק בלתי נפרד מתוכנית אפולו.
משימת הטלסקופ הייתה מועמדת לביטול על ידי הקונגרס האמריקאי בשנת 2011, לאחר שכבר הושקעו בה 3 מיליארד דולר, ומעל 75 אחוזים מהחומרה של הטלסקופ הייתה בייצור או בבדיקות. בנובמבר 2011 הפך הקונגרס את החלטתו לביטול פרויקט הטלסקופ, ואישר את המשך מימונו שנאמד בכ־8.8 מיליארד דולר.
סקירה
ראשיתו של טלסקופ החלל ג'יימס וב בטלסקופ החלל "הדור הבא" (Next Generation Space Telescope; בראשי תיבות NGST), שתכנונו החל בשנת 1996 והתבסס ברובו על טלסקופ החלל האבל משנת 1993. שמו שונה בשנת 2002 לשמו של מנהל נאס"א השני ג'יימס וב, ששימש בתפקיד מפתח בתוכנית אפולו וביסס את המחקר המדעי כחלק מפעילויות היסוד של נאס"א.
הטלסקופ הוא פרויקט של מנהל האווירונאוטיקה והחלל הלאומי, סוכנות החלל של ארצות הברית, בשיתוף עם סוכנות החלל האירופית וסוכנות החלל הקנדית, וכולל תרומה של 15 אומות נוספות. הקבלן הראשי בפרויקט הוא נורת'רופ גראמן.
שיתוף הפעולה עם סוכנות החלל האירופית החל באופן רשמי בשנת 2007, וכלל תזכיר שכלל את משגר האריאן 5, NIRSpec, MIRI Optical Bench Assembly וכוח אדם מיומן.
הטלסקופ יוצב באזור נקודת לגראנז' L2. עצמים באזור נקודה זו יכולים להקיף את השמש בסנכרון עם כדור הארץ. בנוסף, בנקודה זו יוטל עליו (באופן חלקי) צלו של כדור הארץ, עובדה שתסייע לשמור על מכשירי המדידה בטמפרטורה נמוכה החיונית לעבודה בתחום התת־אדום. נקודת לגראנז' L2 של הארץ והשמש נמצאת במרחק של כ־1.5 מיליון קילומטרים מכדור הארץ.
הטלסקופ שוגר על גבי משגר אריאן 5 ב־25 בדצמבר 2021, למשימה בת חמש שנים לפחות, עם כוונה שישרת את נאס"א לכעשר שנים.
השוואה
בניגוד לפרויקטים שטרם עזבו את שולחן התכנונים, בגלל ביטולם או השהייתם, כמו: Terrestrial Planet Finder (2011), Space Interferometry Mission (2010), Laser Interferometer Space Antenna (2011), Advanced Telescope for High Energy Astrophysics (2011), טלסקופ החלל ג'יימס וב הוא הפרויקט הגדול ביותר של נאס"א לאחר ביטולה של תוכנית קונסטליישן ב־2010 וקרקוען של מעבורות החלל ב־2011.
הדחיות בפרויקט והגידול בעלויותיו משווים אותו לטלסקופ החלל האבל, שתכנונו החל כבר ב־1972 ועלויות הפיתוח שלו הוערכו ב־300 מיליון דולר אמריקאי (מיליארד דולר אמריקני במונחי 2006). כאשר נשלח האבל לחלל בשנת 1990 עלויותיו הוערכו פי ארבעה מכך וחמש משימות התחזוקה שנשלחו בין 1993–2005 הגדילו את עלויותיו לתשעה מיליארד דולר (במונחי 2006).
טלסקופי חלל נוספים שבוטלו הם: MAXIM, SAFIR, SUVO ו־SPECS.
מטרות
מטרותיו הבסיסיות של טלסקופ החלל הן:
בשל השילוב של הסחה לאדום, אבק כוכבים, וטמפרטורות נמוכות באזורים הנחקרים, חייב הטלסקופ לעבוד באורך גל של אינפרה אדום (בין 0.6 ל־28 מיקרומטר). כדי שהתצפיות לא יופרעו על ידי קרני האינפרה אדום מהשמש והרכיבים עצמם, הטמפרטורה של מכשירי הטלסקופ חייבת להיות נמוכה מאוד. לצורך זה, טלסקופ החלל ג'יימס וב יכלול מגן שמש מתכתי כדי שיבלום את קרינת האינפרה אדום הבאה ממנה, וגם מכדור הארץ והירח. הטמפרטורה בצד ה"חם" של מגן השמש צפויה להיות 85 מעלות צלזיוס, ואילו בצד ה"קר" של מכשירי המדידה תשרור טמפרטורה של כ־50 קלווין (220 - מעלות צלזיוס). הטלסקופ ימוקם בנקודת לגראנז' L2 ביחס לשמש ולכדור הארץ.
אופטיקה
אף על פי שמשקלו של הטלסקופ כמחצית ממשקלו של האבל, הוא יהיה בעל מראה ראשית בקוטר 6.5 מטרים, עם שכבה רפלקטיבית העשויה בריליום מפני שזהו חומר קל וחזק אשר יוכל לאפשר פעילות טובה של המראה ובכל זאת לשמור על משקלה הנמוך של המראה כך שיהיה ניתן לשגר אותה אל החלל. כמו כן מצופה המראה בשכבה דקיקה (בעובי אטומים בודדים, כ־50 גרם) של זהב, בזכות הצטיינותה של המתכת בשיקוף אור בטווח התדרים של האינפרה אדום (ומשום כך היא גם נראית אדמדמה לעין האנושית).
תכנון הנדסי והרכבה
מאפיין ייחודי לטלסקופ חלל מסוגו של וב, שמבדיל אותו (וטלסקופים אחרים) מטלסקופ החלל האבל, הוא חוסר האפשרות לתיקון תקלות בהתערבות אנושית. הטלסקופ האבל מרחף בגובה של כ־570 ק"מ מעל פני הארץ (כאלפית וחצי מהמרחק לירח), מרחק המאפשר ביקור של מעבורות חלל מאוישות לצורך הוספת ציוד חדש ותיקונים (שאכן נדרשו במקרה של האבל, כולל התקלה הקריטית של כיוון המראה הראשית שלו). לעומתו, הטלסקופ ג'יימס וב יימצא במרחק של 1.5 מיליון ק"מ, פי ארבעה מאשר המרחק לירח. נכון ל־2016 ולפחות עשור אל תוך העתיד, לא יימצא התקן כלשהו בעל כושר הסעה של משימה מאוישת למרחק כזה. על כן כל מערכות הטלסקופ, כולל הפריסה המסובכת בגלל גודלו חסר התקדים, חייבות להיות חסינות־תקלות לחלוטין.
ייחודו של טלסקופ החלל וב שרק אחוז קטן ממשקלו (5%) הוא דלק - רק 167.5 ק"ג הידרזין ו־132.5 ק"ג דו חנקן ארבע־חמצני (N2O4).
שיגור והצבה
השיגור התקיים ב־25 בדצמבר 2021 על־גבי טיל אריאן 5 מבסיס החלל האירופי קורו שבגיאנה הצרפתית. הטיל העניק לטלסקופ מהירות התחלתית בכיוון הנקודה L2, ובשלב השיגור האחרון נפרד ממנו כעבור כ־25 דקות. החל מההיפרדות, הטלסקופ נע בכוח ההתמד במהירות הולכת וקטנה, והוא ביצע תיקונים קטנים בנתיב באמצעות רקטות, והגיע לאזור הנקודה L2 כעבור 35 יום. במהלך החודש הראשון פרש הטלסקופ בזה אחר זה את הלוח הסולארי, אנטנת התקשורת, מגן השמש, עמוד התמך למראות, ועוד. במהלך 5 החודשים הבאים נעשו הכנות להפעלת המכשירים (בעיקר קירור, מיקום מדויק וכיוון של המראות). במקביל, הטלסקופ התחיל להקיף את הנקודה L2. באזור הנקודה הזו נמצאים כבר לוויין המחקר WMAP, טלסקופ החלל הרשל, וטלסקופ החלל פלאנק (שני האחרונים כבר אינם פעילים). כעבור שישה חודשים מהשיגור, התחיל הטלסקופ בעבודתו השגרתית.
מצב נוכחי
הפרויקט עבר בהצלחה סקירת תכנון ראשונית (PDR) במאי 2008, ועבר את הבדיקות הקריטיות (MCDR) באפריל 2010. בנובמבר 2015 הושלם בהצלחה ניסוי לפריסת שתי "כנפי הצד" של המראה הראשית. כל "כנף" תכיל 3 מתוך 18 המראות המשושות המרכיבות את המראה הראשית. פריסת שתי הכנפיים בזו אחר זו בחלל צפויה לארוך כ־35 שעות. בדצמבר 2015 חתמה סוכנות החלל האירופית, האחראית על שיגור הטלסקופ, על הסכם עם חברת "אריאנספייס" לשיגור הטלסקופ על גבי הטיל אריאן 5. ההרכבה של 18 המראות המשושות המהוות את המראה הראשית החלה בנובמבר 2015. החלק ה־18 והאחרון הורכב ב־3 בפברואר 2016, ובהמשך יותקנו שאר המכשירים האופטיים, ותבוצע סדרה של בדיקות קריוגניות, כלומר בתנאי הטמפרטורה הקיצוניים בהם הטלסקופ מתוכן לעבוד.
ב־7 במרץ 2016 הודיעה נאס"א שהשלימה את התקנת המראה המשנית. ב־21 במרץ הוכרז על השלמת הבדיקות הקריוגניות של המצלמות והספקטרוגרפים, ושל התקנת מראות הטיסה.
ב־15 ביוני 2017 פורסמה רשימה של מעל 2100 מטרות לצפייה באמצעות טלסקופ החלל.
ב־27 בספטמבר 2017 החלו מהנדסי נאס"א להעלות את הטמפרטורה בתא בו מאוחסן טלסקופ החלל לקראת השלב האחרון בדרך לשיגורו.
לאחר דחיות מרובות, הטלסקופ שוגר לבסוף ב־25 בדצמבר 2021 מבסיס החלל האירופי קורו, שבגיאנה הצרפתית. כל שלבי הטיסה שזמן הפעלתם הוא קריטי עברו ללא תקלות: ההיפרדות מהטיל, פריסת הפאנל הסולרי (המספק חשמל למכשירים), האצת הביניים לתיקון המסלול (MCC1a - Mid Course Correctio 1a), פריסת האנטנה, האצת הביניים MCC1b, פריסת מוטות מגן השמש, הגבהת עמוד המראות והחיישנים (DTA), ופריסת מדף הייצוב. פריסת המדף המיועד לייצוב הטלסקופ כנגד רוח השמש הושלמה ביום החמישי שלאחר השיגור. אחריו החל השלב המסובך והקריטי של פריסת מגן השמש. ב־4 בינואר 2022 הושלמה בהצלחה פריסת מגן השמש שהיווה אבן דרך משמעותית בדרך להצבה בנקודת היעד והפעלה מוצלחת.
ב־29 בדצמבר 2021 הודיעה נאס"א, שהפעולות לתיקון המסלול, MCC1a ו־MCC1b, בוצעו באופן יותר יעיל מהצפוי, ועל כן הן צרכו פחות דלק משהוקצב להן. האצת הביניים הראשונה, MCC1a, הופעלה 12.5 שעות לאחר השיגור, וארכה 65 דקות - במקום 3 השעות שהוקצבו לה, למקרה הגרוע. משמעות הדבר היא, שלטלסקופ יהיה בעתיד יותר דלק להאצות שמיועדות לשמר את מסלולו סביב אזור L2, ועל כן הוא יוכל לפעול, על פי החישובים, יותר מ־10 שנים. וזאת בניגוד למינימום שהוצהר לפני השיגור, שהיה "לפחות חמש וחצי שנים".
בין ה-23 ל-25 במאי, סגמנט מראות C3 ספג פגיעת מיקרומטאורואיד - שבר של מטאורואיד בגודל גרגר אבק. הפגיעה הצריכה תיקון בכוון הסגמנט אשר בוצע על ידי מהנדסי הפרויקט בעזרת אקטואטור מראות, אחד מ-132 אקטואטורים המאפשרים כוונון של המערכת האופטית מהקרקע.
ב-12 ביולי, נחשפו על ידי סוכנות החלל האמריקנית נאס"א הצילומים המדעיים הראשונים של הטלסקופ.
רובין הורדר
רובין הורדר (באנגלית: Robyn Hurder; נולדה ב-1 בינואר 1982) היא שחקנית מחזמר אמריקאית. היא ידועה בעיקר בזכות תפקידה כניני בעיבוד הבימתי של מולן רוז'! בברודוויי, הופעה שזיכתה אותה במועמדות בפרס טוני לביצוע הטוב ביותר על ידי שחקנית משנה במחזמר בשנת 2020.
הורדר שיחקה בהופעות בברודוויי: Nice Work If You Can Get It (2012-2013), גריז (2007-2008), The Wedding Singer (2006) ובמחזמר Chitty Chitty Bang Bang (2005). היא השתתפה במספר הפקות מקומיות, בהצגות של Encores! ובסיבובי הופעות של שורת המקהלה (2010), ספאמלוט (2006) וסטארלייט אקספרס (2003-2004).
חיים אישיים
רובין הורדר נולדה בנשואה, ניו-המפשייר וגדלה בווינדהאם, מיין מחוץ לפורטלנד. הורדר נשואה לקלייד אלבס, שחקן ברודוויי.
אייפון SE (דור 2)
הדור השני של אייפון SE (הידוע גם כ-אייפון SE 2020) הוא טלפון חכם שעוצב, פותח ומשווק על ידי חברת אפל. זהו חלק מהדור ה-13 של האייפון, לצד דגמי אייפון 11 ו-11 Pro / Pro Max. האייפון SE הוכרז ב־15 באפריל 2020 על מנת להחליף את סדרת האייפון 8, תוך שהוא גם ממשיך דרכו של האייפון SE מהדור הראשון. הזמנות מוקדמות החלו ב־17 באפריל 2020, והטלפון שוחרר לאחר מכן ב־24 באפריל 2020.
הדור השני של SE דומה לממדים ולצורה של אייפון 8 (כולל הלוח הקדמי וכפתור הבית הפיזי עם Touch ID), וכן חולק רכיבי חומרה מאייפון 11, כולל מעבד A13 (במקום ה-A11, אשר נמצא באייפון 8). וממשיך את הדפוס שנקבע על ידי האייפון SE מהדור הראשון (שחלק את הממדים ואת הצורה עם מכשירי האייפון 5 ואייפון 5S הישנים יותר, אך את מרבית החומרה הפנימית שלו הוא חלק עם האייפון 6S הגבוה והגדול יותר).
בדומה ל-SE הקודם, הטלפון החדש ממוקם כ'דגם מוזל', וחסרים לו תכונות של דגמי השוק היקרים יותר כמו האייפון 11 ו-אייפון 11 פרו, כדוגמת התצוגה מקצה לקצה, ניווט על ידי מחוות, ו-Face ID.
היסטוריה
ממשיך דרכו של האייפון SE מהדור הראשון היה מקור לניחושים מאז 2017, (שנה לאחר ששוחרר הדור הראשון). שמו היה נתון גם להשערות. ניחושים כללו (הנפוצים ביותר) iPhone SE 2 / iPhone SE2, iPhone, iPhone SE (2020) / iPhone SE 2020 ו-iPhone 9, בגלל קווי דמיון עם האייפון 8.
במרץ 2020, על פי הדיווחים, נשלחו ל-Best Buy, מגינים לטלפון שלא היה מוכר עם גוף בגודל אייפון 8 ועדשת מצלמה יחידה. וכן פורסמו בחנות המקוונת של אפל מגני מסך של בלקין עבור אייפון SE התואמים לסגנון דגמי הבסיס של אייפון 6, אייפון 6S, אייפון 8 ואייפון 7. עם זאת, הפניות לאייפון SE הוסרו במהירות.